**Pápakörnyéki Önkormányzatok**

**Feladatellátó Társulás**

**Elnökétől**

**8564 Ugod, Kossuth u. 32.**

**Pápakörnyéki Önkormányzatok Feladatellátó Társulás**

**Tag Önkormányzata**

**Polgármestere**

**részére**

**Székhelyén**

**Tisztelt Polgármester Asszony/Úr!**

Mellékelten megküldöm a Pápakörnyéki Önkormányzatok Feladatellátó Társulás Társulási Megállapodásának módosítását, valamint azt egységes szerkezetben.

A módosításra azért van szükség, mivel Csót Község Önkormányzata úgy határozott, hogy 2021. január 1-től a házi segítségnyújtást a FIX-PONT Feladatellátó Társulás keretében látja el, illetve arról is döntött, hogy 2021. január 1-től a család és gyermekjóléti feladatellátást a KAVICS Alapítvány keretében kívánja ellátni. A székhely önkormányzat döntés értelmében Bakonytamási, Egyházaskesző, Malomsok, Marcaltő, Nagydém, Nagygyimót, Várkesző községek is a KAVICS Alapítvány keretében látják el a család és gyermekjóléti feladatokat.

**Kérem, hogy a Képviselő-testület az előterjesztést 2020. szeptember 25-ig szíveskedjék megtárgyalni, a határozati javaslat szerint a Társulási Megállapodás módosítását és azt egységes szerkezetben jóváhagyni.**

**....... Község Önkormányzat Képviselő-testülete**

**…/2020. (…..) határozata**

…..Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 21. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

Ugod, 2020. augusztus 18.

**Üdvözlettel:**

**Vörös Tibor**

**elnök**