***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 68-25/2020.

***Jegyzőkönyv***

***Készült***: Pápakovácsi Község Önkormányzat képviselő-testülete 2020. szeptember 14-én 16.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő (4 fő)

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Szociális célú tüzifa biztosítására vonatkozó helyi rendelet megalkotása
2. Kötelező felvételt biztosító általános iskolai körzethatárok tervezete
3. Csatlakozás a Bursa Hungarica Önkormányzati Felsőoktatási ösztöndíj rendszerhez
4. Pápai Víz- és Csatornamű gördülő fejlesztési terve
5. Pápakörnyéki Önkormányzatok Feladatellátó Társulása határozati javaslatai (intézményi térítési díjra és társulási megállapodásra vonatkozóan)
6. Vegyes ügyek

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Szociális célú tüzifa biztosítására vonatkozó helyi rendelet megalkotása**

**Előadó: Burghardt Ferenc polgármester**

**Burghardt Ferenc polgármester** megállapította, hogy a képviselők a napirend anyagát a meghívóval együtt kézhez kapták. (jkv. 3. melléklet) A rendelettervezetben javasolja a jogosultsági feltételeket a tavalyihoz hasonlóan megállapítani. Kérte s hozzászólásokat, javasolja a rendelet-tervezet elfogadását.

A képviselők támogatták a javaslatot.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzat Képviselő-testületének 9/2020.(IX.30.) önkormányzati rendelete**

**a szociális célú tüzifa támogatás helyi szabályairól**

(a rendelet a jkv. 4. melléklete)

**2.) Kötelező felvételt biztosító általános iskolai körzethatárok tervezete**

**Előadó: Burghardt Ferenc polgármester**

**Burghardt Ferenc polgármester** megállapította, hogy a Pápai Tankerületi Központ levelét a képviselők a meghívóval együtt kézhez kapták. (jkv. 5. melléklete) Javasolta az egyetértést.

Hozzászólás nem volt.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**58/2020. (IX.14.) KT határozat**

Pápakovácsi Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Pápakovácsi község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .

A Pápakovácsi Közös Önkormányzati Hivatal Jegyzőjének nyilvántartásában szereplő, Pápakovácsi községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 0fő.

Felkéri a képviselő-testület a polgármestert, hogy a döntésről a Pápai Tankerületi Központot értesítse.

**Felelős**: polgármester

**Határidő:** 2020. október 15.

**3.) Bursa Hungarica Felsőoktatási Önkormányzati Ösztöndíj pályázat 2021. évi fordulójához csatlakozásról döntés**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát (tájékoztató csomag) a képviselők a meghívóval együtt kézhez kapták. (jkv. 6. melléklete) Szóbeli előterjesztésben elmondta, hogy az önkormányzat minden évben csatlakozott az ösztöndíj pályázathoz, hogy lehetősége legyen a felsőoktatásban továbbtanulók támogatására. Javaslata, hogy ez évben is csatlakozzanak, vannak a községben nappali tagozatok felsőoktatási intézményben tanulók, részükre tudnak támogatást adni, s ezzel megteremtik a lehetőséget, hogy ennek kiegészítéseként állami támogatásban is részesülhessenek.

Most csak a csatlakozásról kell dönteni, melyet október 2-ig kell megküldeni a Támogatáskezelő részére, a pályázatot október 5-ig kell kiírni, a pályázati feltételeket eddig kell meghatározni. Javaslata, hogy a jövedelmi határt 130.000 FT/fő öszegben határozzák meg, tekintettel, hogy a mininálbérek is jelentősen emelkedtek, s emiatt ne kerüljön hátrányba a továbbtanuló. A településen nem jelentős a felsőoktatásban tanulók száma. A havi támogatás összegét 5000 Ft/fő összegben javasolja meghatározni.

Kérte a képviselőket a hozzászólásra, javasolta a csatlakozást.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**59/2020. (IX.14.) KT határozat**

Pápakovácsi község Önkormányzat Képviselő-testülete elhatározza, hogy csatlakozik a 2021. évre szóló Bursa Hungarica Felsőoktatási Önkormányzati Ösztöndíjpályázathoz. A támogatás összege 5000 ft/fő/hó.

Jogosultsági határ: a háztartásban az egy főre jutó jövedelem nem haladja meg a havi nettó 130.000 Ft-ot.

Felkéri a képviselő-testület a polgármestert és a jegyzőt, hogy regisztrálásáról, valamint a csatlakozási nyilatkozat határidőre történő megküldéséről, a pályázat kiírásáról gondoskodjon. **Felelős:** polgármester, jegyző

**Határidő:** csatlakozási nyilatkozat megküldése: október 2.

pályázat kiírása:október 5.

**4.) Pápai Viz- és Csatornamű Zrt gördülő fejlesztési tervének véleményezése, elfogadása.**

**Előadó: Burghardt Ferenc polgármester**

**Burghardt Ferenc polgármester** megállapította, hogy az előterjesztést a képviselők kézhez kapták. (jkv. 7. melléklete) Javasolta a határozati javaslatok elfogadását.

A képviselők egyetértettek a javaslattal.

Először az SZ04 viziközmű rendszer 2021-2035 évi gördülő fejlesztési tervére vonatkozóan kérte a szavazást:

Pápakovácsi község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**60/2020. (IX.14.) KT határozat**

1. Pápakovácsi Község Önkormányzat Képviselő-testülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2021-2035. időtávra szóló SZ04számú víziközmű-rendszerre vonatkozó gördülő fejlesztési tervet megtárgyalta.
2. A Képviselő-testület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
3. A Képviselő-testület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
4. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosítja.
5. A Képviselő-testület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
6. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

**Határidő:** 2020. szeptember 16.

**Felelős:** polgármester

A következő szavazást a V03 viziközmű rendszer 2021-2035 évi gördülő fejlesztési tervével kapcsolatban kérte:

Pápakovácsi község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**61/2020. (IX.14.) KT határozat**

* 1. Pápakovácsi Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2021-2035. időtávra szóló V03számú víziközmű-rendszerre vonatkozó gördülő fejlesztési tervet megtárgyalta.

1. A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
2. A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
3. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosítja.
4. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
5. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

**Határidő:** 2020. szeptember 16.

**Felelős:** polgármester

Végül a közös tulajdonú viziközmű rendszerek (V03, SZ04) 2021-2035 évi gördülő fejlesztési tervével kapcsolatos szavazást kérte:

Pápakovácsi község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**62/2020. (IX.14.) KT határozat**

Pápakovácsi Község Önkormányzat Képviselőtestülete az önkormányzatok közös tulajdonában lévő **V03, SZ04** számú víziközmű-rendszerek 2021-2035. évekre szóló gördülő fejlesztési tervét elfogadja, jóváhagyja.

A közös tulajdont érintő részek vonatkozásában - a Polgári Törvénykönyvről szóló 2013. évi V. törvény 5:78 §-ának rendelkezései alapján - mint tulajdonostárs kötelezettséget vállal arra, hogy a gördülő fejlesztési terv önkormányzatot terhelő pénzügyi forrását a tulajdonostárs önkormányzatokkal kötött megállapodásban foglaltak szerint a mindenkori éves költségvetésében betervezi, annak felmerülésekor biztosítja.

**Határidő:** 2020. szeptember 16.

**Felelős:** polgármester

**5.a) Pápakörnyéki Önkormányzatok Feladatellátó Társulása házi segítségnyújtás személyi térítési díj rendeletének módosítása**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirenddel kapcsolatos előterjesztést a képviselők a meghívóval kézhez kapták (jkv. 8. melléklet) Javasolta az előterjesztés elfogadását.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**63/2020. (IX.14.) KT határozat**

Pápakovácsi Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 17/2020. (VIII. 26.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló

önkormányzati rendelet megalkotásával egyetért.

**Határidő:** Folyamatos

**Felelős:** Polgármester

**5.b) Pápakörnyéki Feladatellátó Társulás Társulási Megállapodásának módosítása**

**Előadó: Burghardt Ferenc polgármester**

**Burghardt Ferenc polgármester** megállapította, hogy az előterjesztést a képviselők a meghívóval együtt kézhez kapták (jkv. 9. melléklete) Javasolta elfogadását.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**64/2020. (IX.14.) határozata**

Pápakovácsi Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 21. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** Azonnal

**Felelős:** Polgármester

**6.)Vegyes ügyek**

**a.) Képviselői keret felhasználása**

**Takács László alpolgármester** szóbeli előterjesztésben elmondta, hogy a 2020. évi képviselői keretét – 30.000 Ft-ot – szeretné felajánlani a közösségi házba tálalószekrény vásárlására.

A polgármester kérte a képviselőket a szavazásra.

Pápakovácsi Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**65/2020. (IX.14.) KT határozat**

Pápakovácsi Önkormányzat képviselő-testülete Takács László alpolgármester képviselői keretének tálalószekrény vásárlására történő felhasználásával egyetért.

**b.) Gázzsámoly beszerzése az iskolai főzőkonyhára**

Előadó: Burghardt Ferenc polgármester

**Burghardt Ferenc polgármester** szóbeli előterjesztésben elmondta, hogy az iskolai konyhánál az egyik gázzsámoly tönkrement, kijavítása nem gazdaságos. Érdeklődtek az árak iránt, használtan 100 ezer forintért lehet beszerezni, azonban itt nincs jótállás. Az új gázzsámoly beszerzése 120 ezer + áfa, azonban ennek beszerzését támogatja a jótállás miatt is. Kérte a képviselők véleményét.

A képviselők az új gázzsámoly beszerzésével értettek egyet.

Pápakovácsi Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**66/2020. (IX.14.) KT határozat**

Pápakovácsi Önkormányzat Képviselő-testülete költségvetése terhére az iskolai főzőkonyha részére 1 db gázzsámolyt vásárol 120 ezer forint + ÁFA összegért.

Felkéri a képviselő-testület a polgámestert, hogy a beszerzésről gondoskodjon.

**Felelős:** polgármester

**Határidő:** 2020. szeptember 30 .

**c.)Kulturális célra biztosított állami támogatás felhasználása**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben tájékoztatta a képviselőket, hogy a kulturális célú állami támogatásnál még jelentős összeg áll rendelkezésre. Ez annak is köszönhető, hogy a covid járvány miatt ez évben rendezvényeiket nem tudták megtartani, így jelentős „megtakarítás” keletkezett. Azonban a támogatást – amennyiben nem kerül felhasználásra december 31-ig – vissza kell fizetni. Ezért javasolja, hogy a rendelkezésre álló összegből vásároljanak projektort, a közösségi ház teraszát, folyosóját új járólappal burkolják, illetve a közösségi ház külső színezését végezzék el.

A képviselők támogatták a javaslatot.

Pápakovácsi Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**67/2020. (IX.14.) KT határozat**

Pápakovácsi Önkormányzat Képviselő-testülete a 2020. évi költségvetés kultúrális célú előirányzata terhére 1 db projektort vásárol, valamint a közösségi ház terasz és belső folyosó járólapozását, az épület külső szinezését végzi el.

Felkéri a képviselő-testület a polgámestert, hogy a beszerzésről illetve a munkák megrendeléséről gondoskodjon.

**Felelős:** polgármester

**Határidő:** 2020. október 15.

A döntéseket követően a polgármester tájékoztatta a képviselőket, hogy az óvodai illetve a köztéri játszótér érvényessége októberben lejár. A felülvizsgálatot már megrendeltük, szeptember 28-án érkezik a felülvizsgáló, a felújított játszótéri játékok lefestése azután történik.

**Péter Zsuzsanna képviselő** elmondta, hogy szeretne a gyermekeknek szabadtéri programot szervezni, melynek során madárlesen vennének részt, fotózást ismertetné. A létszám miatt több turnusban szeretné a programot megszervezni.

A képviselők egyetértettek és támogatták a javaslatot, a program szervezésében segítségüket ajánlották fel.

Több napirend nem volt a képviselő-testület nyilvános ülését a polgármester 17.00 órakor bezárta, zárt ülésen folytatták a munkát.

***k.m.f.***

Burghardt Ferenc Kissné Szántó Mária

polgármester jegyző

.